VENDIM
Nr. 728, datë 16.11.2022

PËR DISA NDRYSHIME DHE SHTESA NË VENDIMIN NR. 235, DATË 20.4.2022, TË KËSHILLIT TË MINISTRAVE, “PËR HAPJEN  E PROCEDURËS SË PRANIMIT NË KATEGORINË E ULËT DHE TË MESME DREJTUESE EDHE PËR KANDIDATË TË TJERË JASHTË SHËRBIMIT CIVIL, PËR VITIN 2022”

Në mbështetje të nenit 100 të Kushtetutës dhe të pikës 4, të nenit 26, të ligjit nr. 152/2013, “Për nëpunësin civil”, të ndryshuar, me propozimin e Kryeministrit, Këshilli i Ministrave

VENDOSI:

Në vendimin nr. 235, datë 20.4.2022, të Këshillit të Ministrave, “Për hapjen e procedurës së pranimit në kategorinë e ulët dhe të mesme drejtuese edhe për kandidatë të tjerë jashtë shërbimit civil, për vitin 2022”, bëhen këto ndryshime dhe shtesa: 
1. Pika 3 ndryshohet, si më poshtë vijon:
“3. Pozicionet, në të cilat mund të konkurrojnë edhe kandidatë nga jashtë shërbimit civil, për nivelin e mesëm drejtues, gjithsej 12, si edhe për nivelin e ulët drejtues, gjithsej 36, përcaktohen në lidhjen nr. 1, që i bashkëlidhet këtij vendimi dhe është  pjesë përbërëse e tij.”.
2. Në ndarjen I, “Niveli i mesëm drejtues dhe të barasvlershëm”, të lidhjes nr. 1, bëhen këto ndryshime:
a) Emërtesat e përmendura në pikat 3 dhe 8, zëvendësohen, si më poshtë vijon:
“3. Drejtor  në  Drejtorinë  e  Politikave  dhe Programeve të Bujqësisë dhe Zhvillimit Rural, në Drejtorinë e Përgjithshme të Zhvillimit në Fushën e Bujqësisë dhe Zhvillimit Rural, në Ministrinë e Bujqësisë dhe Zhvillimit Rural, kategoria II-b;
8. Drejtor i Përgjithshëm i Drejtorisë së Përgjithshme të Rezervave Materiale të Shtetit, kategoria II-b;”.
b) Pas pikës 9 shtohen pikat 10, 11 dhe 12, me këtë përmbajtje:
“10. Koordinator në sektorin (Zyra) e menaxhimit pranë Sekretarit të Përgjithshëm, në Kryeministri, kategoria II-b;
11. Drejtor i Drejtorisë së Buxhetit dhe Menaxhimit Financiar, në Drejtorinë e Përgjithshme Ekonomike dhe Shërbimeve Mbështetëse, në Ministrinë e Financave dhe Ekonomisë, kategoria II-b;  
12. Drejtor i Drejtorisë së Pagesave dhe Dëmshpërblimeve, në Drejtorinë e Përgjithshme të Thesarit, në Ministrinë e Financave dhe Ekonomisë, kategoria II-b.”.
3. Në ndarjen II, “Niveli i ulët drejtues dhe të barasvlershëm”, të lidhjes nr.1, bëhen këto ndryshime dhe shtesa:
a) emërtesa e përmendur në pikën 19 zëvendësohet me “Drejtor i Qendrës së Grumbullimit dhe Trajtimit të Kimikateve, kategoria III-a”;
b) pas pikës 26 shtohen pikat 27 deri 36, me këtë përmbajtje:
“27. Drejtor i Drejtorisë së Financave dhe Shërbimeve Mbështetëse, në Agjencinë e Sigurimit të Cilësisë së Kujdesit Shëndetësor dhe Shoqëror, kategoria III-a.
28. Drejtor në Drejtorinë e Teknologjive Bujqësore, në Qendrën e Transferimit të Teknologjive Bujqësore, Korçë, kategoria III-a.
[bookmark: _GoBack]29. Përgjegjës në Sektorin e Shëndetit, Mirëqenies së Kafshëve dhe Farmakovigjilencës, në Drejtorinë e Veterinarisë, në Drejtorinë e Përgjithshme të Autoritetit Kombëtar të Veterinarisë dhe Mbrojtjes së Bimëve, kategoria III-a/1.
30. Përgjegjës në sektorin e zbatimit të masave profilaktike dhe IR, në Drejtorinë e Veterinarisë, në Drejtorinë e Përgjithshme të Autoritetit Kombëtar të Veterinarisë dhe Mbrojtjes së Bimëve, kategoria III-a/1.
31. Sekretar i Përgjithshëm në administratën e Prefektit të Qarkut Tiranë, kategoria III-a.
32. Përgjegjës i sektorit të procedurave koncesionare, në Drejtorinë e Koncesioneve, në Drejtorinë e Përgjithshme Rregullatore dhe të Përputhshmërisë, në Ministrinë e Financave dhe Ekonomisë,  kategoria III-a.
33. Përgjegjës i sektorit të koordinimit për integrimin evropian, në Departamentin e Administratës Publike, kategoria III-a.
34. Përgjegjës i sektorit të qirave dhe monitorimit të kontratave, në Drejtorinë e Administrimit të Pronës Shtetërore, në Drejtorinë e Përgjithshme të Pronës Publike, në Ministrinë e Financave dhe Ekonomisë, kategoria III-a.
35. Inspektor në sektorin e monitorimit të koncesioneve/PPP dhe procedurave në fushën e mbrojtjes dhe sigurisë, në Drejtorinë Juridike dhe Monitorimit të Procedurave, në Agjencinë e Prokurimit Publik, kategoria III-a/1.
36. Drejtor i Organizimit dhe Vlerësimit në Agjencinë e Trajtimit të Koncesioneve, kategoria III-a.”.
Ky vendim hyn në fuqi pas botimit në Fletoren Zyrtare.

